மு. இளங்கோவன்

மு. இளங்கோவன் என அறியப்படும் முருகேசன் இளங்கோவன் (Mu. Elangovan; பிறப்பு: 20 சூன் 1967) தமிழ்நாட்டைச் சேர்ந்த ஒரு  தமிழ் ஆய்வாளர் ஆவார்.

 வாழ்க்கைக் குறிப்பு 

 பிறப்பு 
இன்றைய  அரியலூர் மாவட்டம்  கங்கைகொண்ட சோழபுரத்தை அடுத்துள்ள இடைக்கட்டு என்னும் சிற்றூரில் 20 சூன் 1967 அன்று மு. அசோதை அம்மாள் - சி. முருகேசன் இணையருக்கு மகனாகப் பிறந்தார் இளங்கோவன்.

 கல்வி 
உள்கோட்டையில் உள்ள அரசினர் தொடக்கப்பள்ளி (1972-1976), அரசினர் உயர்நிலைப் பள்ளி (1976 -1982) ஆகியவற்றில் பயின்றார். பின் 1982-84 காலகட்டத்தில் மீன்சுருட்டியில் உள்ள அரசினர் மேல்நிலைப் பள்ளியில் பயின்றார். இதைத் தொடர்ந்து மூன்றாண்டுகள் விவசாயப் பணிகளால் கல்வியை இடைநிறுத்தினார்.

புலவர் ந. சுந்தரேசனார் எனும் தமிழாசிரியரின் நெறிப்படுத்தலில் திருப்பனந்தாள் காசிமடத்துக்கு உட்பட்ட செந்தமிழ்க் கல்லூரியில் 1987 முதல் 1992 வரை இளங்கலை, முதுகலை பட்டங்களை முதல் வகுப்பில், முதல் மாணவராகத் தேறிப் பெற்றார்.  பின்பு புதுவைப் பல்கலைக்கழகத்தில் பேராசிரியர் க. ப. அறவாணன் தலைமையில் இயங்கிய தமிழியல் துறையில் “மராட்டியர் ஆட்சியில் தமிழகமும் தமிழும்" எனும் தலைப்பில் ஆய்வு செய்து ஆய்வியல் நிறைஞர் பட்டம் பெற்றவர் (1992-1993). பின்பு திருச்சிராப்பள்ளி பாரதிதாசன் பல்கலைக்கழகத்தில் நிதியுதவியுடன்  “பாரதிதாசன் பரம்பரை’" என்ற தலைப்பில்  முனைவர் பட்ட ஆய்வினை (1993 - 1996) நிறைவு செய்தார். இந்த ஆய்வில் தமிழ்க்கவிதை வரலாற்றில் பல கவிஞர்களின் வாழ்வியலையும் பணிகளையும் பதிவு செய்தார். இதே காலகட்டத்தில் மாணவராற்றுப்படை (1990), பனசைக்குயில் கூவுகிறது (1991), அச்சக ஆற்றுப்படை (1993), விடுதலைப் போராட்ட வீரர் வெ. துரையனார் அடிகள் (1995) முதலான நூல்களை வெளியிட்டார்.

 பணிகள் 
1997-இல் சென்னை உலகத் தமிழாராய்ச்சி நிறுவனத்தில் "தமிழியல் ஆவணம்" எனும் திட்டப்பணியில் ஆய்வு உதவியாளராகப் பணிபுரிந்தார். வீ. ப. கா. சுந்தரம் இயற்றிய தமிழிசைக் கலைக்களஞ்சியம்  நான்காம் தொகுதிக்கான பணி உதவியாளராக 1998-99 காலகட்டத்தில் பாரதிதாசன் பல்கலைக்கழகத்தில் செயலாற்றினார். மேல்மருவத்தூர் பங்காரு அடிகளாரின் ஆதிபராசக்தி அறக்கட்டளைக்கு உரிமையான கலவை ஆதிபராசக்தி கலை மற்றும் அறிவியல் கல்லூரியில் தமிழ் விரிவுரையாளராக (16 சூன் 1999 - 17 ஆகத்து 2005) பணியாற்றினார். ஒன்றிய அரசுப்பணியாளர் தேர்வாணையத்தால் (UPSC) தேர்ந்தெடுக்கப் பெற்று 18 ஆகத்து 2005  முதல் புதுவைப் பல்கலைக்கழகத்தில் தமிழ் விரிவுரையாளராகப் பணிபுரிந்து வருகிறார்.

கவிதையில் ஆர்வம் கொண்ட இளங்கோவன், தமிழக நாட்டார் பாடல்களைப் பாடியும், ஆய்வு செய்தும் வருகிறார். கேரள, ஈழத்து நாட்டார் பாடல்கள் குறித்தும் ஆய்வு செய்துள்ளார். திருச்சிராப்பள்ளி வானொலி நிலையம் வழியே இவரின் நாட்டார் பாடல்கள் சிறப்பு இலக்கியப் பேருரைகளாக ஒலிபரப்பப் பட்டுள்ளன.

இளங்கோவனின் மேற்பார்வையில் வயல்வெளிப் பதிப்பகம் (இடைக்கட்டு), பாரதிதாசன் உயராய்வு மையம், புலவர் ந. சுந்தரேசனார் ஆய்வு நூலகம்  இயங்குகின்றன.

 நூல்கள் 
+ஆண்டுதலைப்புவகைகுறிப்புபதிப்பகம்1990மாணவராற்றுப்படை வயல்வெளிப் பதிப்பகம்1991பனசைக்குயில் கூவுகிறது1992அச்சக ஆற்றுப்படை1994மராட்டியர் ஆட்சியில் தமிழகமும் தமிழும்வரலாற்றுவரைவியல்1995விடுதலைப் போராட்ட வீரர் 
வெ. துரையனார் அடிகள்வாழ்க்கை வரலாறுஇந்திய விடுதலைப் போராட்டத்தில் பங்கேற்ற 
தென்னாபிரிக்கத் தமிழர் வெ. துரையனார் குறித்த வரலாறு1996பாவலர் முடியரசனாரின் தமிழ்த்தொண்டு1997இலக்கியம் அன்றும் இன்றும்மணல்மேட்டு மழலைகள்2000தமிழிசைக் கலைக்களஞ்சியம்  
(நான்காம் தொகுதி)கலைக்களஞ்சியம்முதன்மைத் தொகுப்பாசிரியர் -  வீ. ப. கா. சுந்தரம் பாரதிதாசன் பல்கலைக்கழகம்2001வாய்மொழிப் பாடல்கள்வயல்வெளிப் பதிப்பகம்பாரதிதாசன் பரம்பரை2002பழையன புகுதலும்அரங்கேறும் சிலம்புகள்2003பொன்னி பாரதிதாசன் பரம்பரை   [?]2004பொன்னி ஆசிரியவுரைகள் (ப.ஆ.)2006நாட்டுப்புறவியல் 2009அயலகத் தமிழறிஞர்கள்2009 (?) 
/2016இணையம் கற்போம்2013கட்டுரைக் களஞ்சியம்செவ்விலக்கியச் சிந்தனைப் புதையல்2019தொல்லிசையும் கல்லிசையும்2022இசைத்தமிழ்க் கலைஞர்கள் - நோக்கீட்டு நூல்2024இணைய ஆற்றுப்படை

 விருதுகள் 
தன் கல்விக் காலத்தில் தமிழ்நாட்டு அளவிலும் கல்லூரி, பல்கலைக்கழக அளவிலும் பல கவிதை, கட்டுரை, பேச்சுப் போட்டிகளில் பங்கேற்று தங்கப் பதக்கங்களையும் சான்றிதழ்களையும் பெற்றார் இளங்கோவன். இவை தவிர்த்த குறிப்பிடத்தக்க விருதுகள்:
+ஆண்டுவிருதுவழங்கியவர் / அமைப்புகுறிப்பு> 1995தங்கப் பதக்கம்
(முதல் பரிசு) பாவலரேறு பெருஞ்சித்திரனார்
/ செயங்கொண்டம் தமிழோசை நற்பணிமன்றம்“தாய்மொழிவழிக் கல்வி" எனும் தலைப்பிலான 
ஆய்வுக்கட்டுரைப் போட்டியில் ?தங்கப்பதக்கம்
(இரண்டு)நெல்லைத் தனித்தமிழ் இலக்கியக் கழகம்"மூதறிஞர் வ. சுப. மாணிக்கனாரின் தமிழ்ப்பணிகள்" 
மற்றும்  "பாவலர் முடியரசனாரின் தமிழ்த்தொண்டு" 
எனும் ஆய்வுக்கட்டுரைகளுக்காக. 2010செம்மொழி இளம் அறிஞர் விருதுதமிழ்நாட்டு முதலமைச்சர் 
"கலைஞர்" மு. கருணாநிதி

/ செம்மொழித் தமிழாய்வு மத்திய நிறுவனம்Award for Tamil professor , த இந்து, மார்ச் 31, 2010மார்ச்சு 28 அன்று வழங்கப்பட்டது ; 
ஒரு இலட்சம் இந்திய ரூபாய்களுடன் 2021தூய தமிழ் ஊடக விருது
(காட்சி ஊடகப் பிரிவு)செந்தமிழ்ச் சொற்பிறப்பியல் 
அகரமுதலித் திட்ட இயக்ககம்இணையம் வலையொளி அலைவரிசைக்காக.தமிழ் அகராதியியல் நாள் விழா: விருதுகள் வழங்கி கவுரவிப்பு (செய்தி)தமிழ் அகராதியியல் நாள் விழா: 13 பேருக்கு தூய தமிழ்ப் பற்றாளர் விருது (தினமணி நாளிதழ் செய்தி)2023தமிழ் விக்கி பெரியசாமித் தூரன் விருதுவிஷ்ணுபுரம் இலக்கிய வட்டம் (ஜெயமோகன்)

 மேற்கோள்கள் 

 வெளி இணைப்புகள் 
 மு. இளங்கோவன் வலைப்பூ
 VAYALVELI THIRAIKKALAM - வலையொளி அலைவரிசை
 தமிழ்ப்பணியில் முனைவர் மு.இளங்கோவன்…
 'தமிழ் விக்கிபீடியா'  - மு. இளங்கோவன் கட்டுரை
 அன்றாட நடைமுறைகளில் தமிழ் ஆட்சி செலுத்த வேண்டும்! - பேராசிரியர் மு.இளங்கோவன் (நேர்காணல்) - ஆனந்தன் செல்லையா

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:தமிழறிஞர்கள்
பகுப்பு:தமிழர் நாட்டுப்புறவியல் ஆய்வாளர்கள்